
Kreenholmi Muusikakooli vastuvõtmise, väljaarvamise 
ja lõpetamise tingimused ja kord
Määrus kehtestatakse huvikooli seaduse § 13 lõike 1, kohaliku omavalitsuse korralduse seaduse § 22 lõike 2 ja § 30 lõike 1 punkti 2 ning Narva Linnavolikogu 17.01.2008.a määruse nr 5 "Huvikooli seaduse § 6 lõigetes 1 ja 3, § 7 lõikes 2, § 9 lõikes 5, § 10 lõigetes 4, 5 ja 6, § 11 lõikes 1, § 13 lõikes 1, § 14 lõikes 2 ja lõike 3 punktis 8, § 15 lõikes 1, § 17 lõigetes 1 ja 2, § 22 lõikes 22 ja pedagoogide atesteerimise tingimuste ja korra § 4 lõike 1 punktis 1 kooli pidaja pädevusse antud ülesannete lahendamise delegeerimine Narva Linnavalitsusele" alusel
1. Üldsätted

(1)
Käesoleva dokumendiga kehtestatakse õpilaste vastuvõtmise Kreenholmi Muusikakooli (edaspidi kool), teiste muusikakoolide õpilaste siirdumise Kreenholmi Muusikakooli, koolist ja õpilaste nimekirjast väljaarvamise ning kooli lõpetamise tingimused ja kord.

2. Õpilaste vastuvõtt kooli
(1)
Kuulutused kooli vastuvõtu kohta avalikustatakse massiteabevahendites (ajalehtedes, raadio kaudu) ning kooli infotahvlitel ja veebilehel. Vajadusel kuulutatakse täiendav vastuvõtt.

(2)
Õpilane võetakse kooli ettekuulamise alusel ning lapsevanema, hooldaja või sisseastuja seadusliku esindaja vormikohase avalduse alusel, samuti kooli vastuvõttu võib taotleda täiskasvanud sisseastuja ise.

(3)
Kooli õpilaseks võetakse soovi avaldanud last ja noort huvikooli seaduse alusel. Täiskasvanute elanikkonna õpe toimub vastavalt täiskasvanute koolituse seadusele.
(4)
Õpilased võetakse kooli vastu kevadel, lisavastuvõtt toimub augustikuu lõpus vahetult enne uue kooliaasta algust.
(5)
Eelkooli ja põhikooli noorema astme 1. klassi võetakse õpilane vastu ilma katseteta.
(6)
Lisa-aastale võetakse vastu kooli vilistalased ja muusikas võimekad noored, kes on orienteeritud professionaalse muusikahariduse omandamisele ning läbivad sisseastumiskatsed.
(7) Teise muusikakooli õpilase siirdumine Kreenholmi Muusikakooli on lapse teise muusikakooli õpilaste nimekirjast väljaarvamine ja tema vastuvõtmine Kreenholmi Muusikakooli.

(8)
Põhikooli noorema astme 2.–4. klassi ja vanema astme 5.–7. klassi võetakse õpilane, kes on mõnes muus muusikakoolis õppekava alusel läbinud eelnevad klassid ning vastab Kreenholmi Muusikakooli õppekava nõuetele. Selleks korraldatakse ettekuulamine ning lapsevanem, hooldaja, sisseastuja seaduslik esindaja või täiskasvanud sisseastuja ise peab lisaks avaldusele esitama ka teise muusikakooli tunnistuse ja eriala individuaalplaani koopia. Õpilasele ettekuulamisel esitatavad nõuded sätestatakse kooli õppekavas.

3. Kooli vastuvõtutaotluse esitamise kord
(1)
Õpilase kooli vastuvõtmiseks esitab lapsevanem, hooldaja, sisseastuja seaduslik esindaja või täiskasvanud sisseastuja ise:
1) kirjaliku vormikohase avalduse (vt lisa 1);
2) sisseastuja isikuttõendava dokumendi või viimase puudumisel sünnitunnistuse koopia;
3) sisseastuja foto (3x4);

4) lapsevanema, hooldaja, sisseastuja seadusliku esindaja isikuttõendava dokumendi koopia.
(2)
Esitades avalduse, võtab lapsevanem, hooldaja, sisseastuja seaduslik esindaja või täiskasvanud sisseastuja ise endale vastutuse õpilase õpiedukuse, õppimisele kaasaaitamise ja õppetasu õigeaegse tasumise eest.
(3)
Oma allkirja ja andmete esitamisega annab lapsevanem, hooldaja, sisseastuja seaduslik esindaja või täiskasvanud sisseastuja ise nõusoleku nende andmete Maksu- ja Tolliametile esitamiseks.

(4)
Õpilase kooli vastuvõtmist otsustab õppenõukogu.

(5)
Õpilase kooli vastuvõtmist vormistab direktor käskkirjaga.

4. Õpilase teavitamise kord kooli vastuvõtmise kohta
(1)
Kooli sisseastunute eelnimekirjad pannakse tutvumiseks üles kooli infotahvlile ja kooli veebilehele ning avalikustatakse õppenõukogu istungil vahetult enne õppeaasta algust.

(2)
Kooli sisseastunute lõppnimekirjad kinnitab kooli direktor hiljemalt 14. septembril.

5. Kooli lõpetamine

(1)
Huvikool loetakse lõpetatuks pärast asjakohase huviala õppekava täitmist ja lõpueksamite sooritamist.
(2)
Huvikooli lõpetamist tõendab huvikooli lõpudokument (vt lisa 2), milles kajastatakse huvikoolis õppimise aeg ja läbitud õppeainete loend.

(3)
Õppeetapi lõpetamist tõendab vastava astme tunnistus.

(4)
Muudatused õpilaste nimekirjas vormistatakse kooli direktori käskkirjaga.

6. Õpilase koolist väljaarvamine
(1)
Õpilane arvatakse koolist ja õpilaste nimekirjast välja:
1) kooli lõpetamisel;
2) mitterahuldavate õpitulemuste korral;
3) kooli kodukorra ja üldtunnustatud käitumisnormide rikkumisel;

4) lapsevanema, hooldaja, seadusliku esindaja või täiskasvanud õpilase avalduse alusel;
5) põhjuseta õppetööst ühe kuu jooksul puudumisel;

6) õppetasuvõlgnevuse tõttu.
(2)
Koolist väljaarvamisest informeeritakse õpilast ja lapsevanemat, hooldajat või õpilase seaduslikku esindajat.
(3)
Nimekirjast õpilase kustutamise aluseks on õppenõukogu otsus.
7. Õpilase nimekirjast väljaarvamisel väljastatavad dokumendid
(1)
Õpilase nimekirjast väljaarvamisel väljastatakse õpilasele, lapsevanemale, hooldajale või õpilase seaduslikule esindajale direktori poolt allkirjastatud ja kooli pitsatijäljendiga tõestatud jooksva õppeaasta õpitunnistus.
8. Õpilaste arvestus
(1)
Kooli õpilaste arvestus peetakse õpilasraamatus/õpilaste registris.

(2)
Kooli õpilaste igakuiste nimekirjade vormistamist ja õpilaste arvestuse pidamise kontrolli teostab kooli direktor.

9. Rakendamine
(1)
Määrus jõustub seadusega sätestatud korras.

Lisa 1
Kreenholmi Muusikakooli direktorile

Avaldus

Palun vastu võtta minu laps.................................................................................... erialale. 

Прошу принять моего ребёнка в Кренгольмскую музыкальную школу по специальности

Andmed õpilase kohta:

Данные об ученике:                         Õpilase isikukood      





       

    личный код ученика

Ees- ja perekonnanimi……………………………………………………………………………….

имя, фамилия      




(печатными буквами по документу)


Kodune aadress................................................................................................................................................

домашний адрес ученика 

Telefon  ……………………………………….       Emakeel  …………………………………….

телефон





              родной язык

Üldhariduskool ja klass ........................................................................................................................................                 

Общеобразовательная школа и класс
Lapsevanema/ Seadusliku esindaja andmed:

Данные родителя/ законного представителя поступающего:

Ees- ja perekonnanimi………………………………………............................................................

имя, фамилия


isikukood






telefon ..        Telefon ...............................................











   Телефон
töökoht………………………………………………………............................................................

место работы

kodune aadress….................................................................................................................................

домашний адрес

Muusikakoolis on õppimine tasuline.

Обучение в музыкальной школе платное.

Kooli nimekirjast kustutatakse ainult lapsevanema või õpilase seadusliku esindaja avalduse alusel kooli direktori nimele. Avalduse mitteesitamise korral arvestatakse õppemaks täies ulatuses.

Отчисление из школы осуществляется только на основании заявления родителя или законного представителя ученика, предоставленного на имя директора. При отсутствии заявления плата за обучение начисляется в полном объеме.

Raha ei tagastata õpilase põhjuseta puudumise korral.

При отсутствии учащегося на занятиях без причины, деньги не возвращаются.

Allkiri: ..................................................... 

      “...........” .................................. 20.......a.

Подпись 

Lisa: 1. Lapse sünnitunnistuse või passi koopia (копия свидетельства о рождении или паспорта ребёнка)

          2. Lapse foto 3x4 (фотография ребёнка 3х4)

Narva Linnavalitsus

Peetri 5

20308 Narva
22.03.2010 nr 3.1-19/18
ÕIEND

Kohaliku omavalitsuse korralduse seaduse § 30 lõike 1 punkti 2, § 22 lõike 2, Huvikooli seaduse § 13 lõike 1 ja Narva Linnavolikogu 17.01.2008.a määruse nr 5 alusel valmistas Narva Linnavalitsuse Kultuuriosakond ette Kreenholmi Muusikakooli vastuvõtmise, väljaarvamise ja lõpetamise tingimuste ja korra eelnõu.

Kõnesoleva korra vastuvõtmise vajadus on tingitud huvikooli töökorralduse tarvidusega, kuna taolist dokumenti Kreenholmi Muusikakooli asjaajamises ei ole. Huvikooli seaduse § 13 lõikega 1 on määratud kooli pidaja pädevusse huvikooli vastuvõtmise, huvikoolist väljaarvamise ja huvikooli lõpetamise tingimuste ja korra kehtestamine. Narva Linnavolikogu delegeeris 17.01.2008.a määrusega nr 5 ülalmainitud ülesannete lahendamist Narva Linnavalitsusele.

Käesoleva kirjaga edastame Teile Kreenholmi Muusikakooli vastuvõtmise, väljaarvamise ja lõpetamise tingimuste ja korra eelnõu arutamiseks ja vastuvõtmiseks.
Lugupidamisega

Dmitri Vergun
juhataja asetäitja
juhataja ülesannetes
Anastassia Yakovleva

359 9259

Peetri plats 1
Telefon  (35) 99120, 99122, 99123, 99124, 99125, 99129
Internet  kultuur@narva.ee

20308 NARVA
Faks  (35) 99199
Registrikood  75024260

EESTI VABARIIK

